برنامج تعرف من خلالة شوكت تموت "الاعمار بيد الله" وبي مؤقت يطلع الك شوكت تموت ويحسب الك.
ما هو برنامج كاونت داون Countdown؟
هالبرنامج اشتهر بعد ما نزل فلم كاونت داون وقصة هالفلم هي كالتالي
مجموعة من الاصدقاء مسوين حفلة وكاعدين سوة وشخص من بينهم يطرح عليهم لعبة علمود لا يبقون كاعدين وساكتين فالشخص هذا اقترح انه ينزلون برنامج بالموبايل مالتهم اسمة كاونت داون العد التنازلي او هيج شي, فالاصدقاء ذولة ما قصروا بدوا ينزلون التطبيق وواحد منهم ضل كدامة سنتين وواحد سنة وواحد 10 وهكذا.
الفلم مبني على هذا البرنامج والبرنامج ملعون شوكت ما تجي ساعة الموت مالتك لازم ما تغش لأن هو راح ينطيك اشعار اذا بديت تغش وتكعد وما تسوي شي بس شي على شي فأن هذا البرنامج من يجي الوقت مالتك ويخلص العداد راح يجيك شيطان ضخم وقوي وهو يضطر يكتلك.
طبعاً بداية الاصدقاء ما صدكوا بالموضوع واخذوا الموضوع باستهزاء بس اكو وحدة منهم طلع الها الوقت ساعتين ورا ساعة ونص بدت تخاف هي وراحت مشي لبيتهم علمود لا يصير الها حادث بالسيارة, وصلت للبيت وانتهى الوقت مالتها اجة الشيطان وكتلها وبدت السلسلة بالاستمرار الى ان وصل لهواي ناس من الاصدقاء مالتهم.
راحوا لهكرز علمود يهكر هذا البرنامج بس طلع ما يفيد.
البرنامج عبارة عن ارقام ظاهرة كدامك سنة يوم ساعة دقيقة ثانية
يبين الك شكد بقالك بحياتك وشكد راح تعيش بعد بس يسوي رهبة بالواحد ويخلي الشخص يخاف من الموضوع ويعتبرة جدي اني عن نفسي ما حملت البرنامج اني ما أومن بهذا الموضوع بس ما حملته.
تكدر تحمل البرنامج من الروابط التالية
رابط تحميل البرنامج من سوق بلي
رابط تحميل البرنامج من اب ستور